भारतीय क्रिकेट टीम ने रविवार को चैंपियन्स टॉफी के सेमिफाइनल मैच में बांग्लादेश को 9 विकेट से हराकर फाइनल में अपनी जगह बना ली है। फाइनल में कप्तान विराट कोहली की टीम पाकिस्तान से भिड़ेगी। इंग्लैंड के ओवल में खेले गए इस सेमीफाइनल मैच में विराट कोहली ने नाबाद 96 रन बनाए। इस टूर्नामेंट में अपनी टीम के बेहतरीन प्रदर्शन से विराट काफी खुश हैं। मीडिया से बात करते हुए कोहली ने कहा कि मैंने बहुत ही आनंद लेकर बेटिंग की। इस मुकाम पर आकर मेरे लिए रनों के आंकड़े मायने नहीं रखते हैं। जिस प्रकार रोहित शर्मा और शिखर धवन ने बेटिंग की उससे मुझे काफी आत्मविश्वास मिला। मैं चैंजिंग रूम में बैठे हुए दोनों का खेल देख रहा था। दोनों खिलाड़ी काफी उम्दा खेले और उन्हीं के खेल से मुझे प्रेरणा मिली।